নাটকের শিরোনামটিই বলে দেয় যে, এই ট্র্যাজেডিটি ওথেলোর। কিন্তু এই কাহিনিতে ইয়াগোও একটি গুরুত্বপূর্ণ ভূমিকা গ্রহণ করেছেন। তাঁর চরিত্রটির মধ্যে আদর্শ খলনায়কের বৈশিষ্ট্যটি ফুটে উঠেছে। নাটকের সংলাপের একটা বড়ো অংশ জুড়েও আছেন তিনি। "ওথেলো" নাটকে ইয়াগো অন্য অনেক চরিত্রকে নিজ ইচ্ছার জোরে চালনা করছেন, তাঁদের কাজকর্ম নিয়ন্ত্রণ করছেন এবং তাঁদের বদ্ধ করছেন একাধিক মিথ্যার জটিল এক জালে। অন্যান্য চরিত্রগুলি যখন তাঁকে "সৎ" ইয়াগো মনে করছেন, তখন তাঁদের সঙ্গে ঘনিষ্ঠতা স্থাপন করে এবং তাঁদের দুর্বলতার সুযোগ নিয়ে তিনি তাঁর উদ্দেশ্য সিদ্ধ করতে সক্ষম হচ্ছেন। এই ব্যাখ্যার প্রধান প্রবক্তা হলেন এ. সি. ব্র্যাডলি ও আরও সাম্প্রতিককালে হ্যারোল্ড ব্লুম। অন্যান্য সমালোচকেরা, বিশেষ করে বিংশ শতাব্দীর শেষভাগের সমালোচকেরা (এফ. আর. লিভিসের পরবর্তী) ওথেলোর উপরই আলোকপাত করেছেন।

অভিযোজনা ও সাংস্কৃতিক সূত্র
ইয়াগো বনাম ওথেলো
জাতিগত পরিচয়
একবিংশ শতাব্দী